open-index/open-wikipedia-markdown huggingface dataset:
Walt Disney

thumb|thumbtime=2|upright=1.5|*Newman Laugh-O-Gram* (1921)
**Walter Elias Disney** (5. decembar 1901 – 15. decembar 1966) bio je američki crtač animiranog filma i producent.

## Karijera 
Jedna od najprosperitetnijih i najmoćnijih ličnosti svjetskog filma, Walt Disney je nedvojbeno najzaslužniji za popularizaciju crtanog filma.

Na školovanju u Kansasu upoznao je Uba Iwerksa, s kojim je osnovao kompaniju. Međutim, kompanija je ubrzo propala, te su saradnici sreću odlučili iskušati u Hollywoodu. *Alice Comedies*, serija o djevojčici koja putuje u svijet animiranih likova, i Oswald the Lucky Rabbit su im donijeli uspjeh, ali, 1928. su njihovi distributeri M. J. Winkler i Charles Mintz prisvojili prava na lik zeca.

Nije prošlo puno vremena do nastanka novog animiranog junaka. Rezultat Disneyevog crtanja na povratku kući, u vozu, bio je Mickey Mouse.

Godine 1934. je počeo raditi na svom prvom dugometražnom filmu. Unatoč sumnjičavosti Hollywooda *Snjeguljica i sedam patuljaka* osvojila je publiku i 8 Oscara, te pokrenula novi val u filmskoj industriji. *Pinokio*, *Dumbo*, *Pepeljuga*, *101 dalmatinac*, *Trnoružica*, *Knjiga o džungli* i ostali dugometražni animirani filmovi stvarani u svakim danom sve poznatijem i većem Disneyevom studiju pridobijali su gledatelje širom svijeta.

Da bi povećao prihode, Disney je osnovao vlastitu distributersku kompaniju, a 1954. je počeo proizvoditi i TV seriju. 1955. je izgradio zabavni park "Disneyland" u Kaliforniji, jednu od najvećih turističkih atrakcija Sjedinjenih Američkih Država. Kasnije, 1971, njegovi su nasljednici sagradili još veći park u Orlandu na Floridi. Osvojio je sveukupno 22 Oscara i 3 Zlatna globusa.

## Rani život 
Rođen je 5. decembra 1901. u Hermosi, dijelu Chicaga. Veći dio svog djetinjstva živio je u Marcelineu u saveznoj državi Missouri, gdje je počeo da crta, slika i prodaje slike komšijama i porodičnim prijateljima. Godine 1911. njegova porodica se preselila u Kansas City, gdje je razvio ljubav prema vozovima. Njegov ujak, Mike Martin, bio je inženjer koji je radio na ruti između Fort Madisona, Iowe i Marceline. Kasnije će Disney raditi ljetni posao na željeznici, prodajući grickalice i novine putnicima. Pohađao srednju školu McKinley u Chicagu, gdje je također pohađao časove crtanja i fotografije, te bio karikaturista za školske novine. Noću je pohađao kurseve na Institutu za umjetnost u Chicagu.

Kada je imao 16 godina, napustio je školu i otišao u vojsku, ali je odbijen jer je u to vrijeme bio maloljetan. Umjesto toga, pridružio se Crvenom krstu i poslan je u Francusku na godinu dana da vozi vozilo hitne pomoći. Vratio se u SAD 1919. godine.

## Vanjski linkovi 
* 

## Reference 
Kategorija:Rođeni 1901.
Kategorija:Umrli 1966.
Kategorija:Američki animatori
Kategorija:Američki filmski producenti
Kategorija:Amerikanci porijeklom iz Engleske
Kategorija:Amerikanci porijeklom iz Irske
Kategorija:Amerikanci porijeklom iz Francuske
Kategorija:Amerikanci porijeklom iz Kanade
Kategorija:Walt Disney
Kategorija:Biografije, Chicago
Ubiti pticu rugalicu

***Ubiti pticu rugalicu*** () roman je američke spisateljice Harper Lee objavljen 1960. Roman je odmah doživio veliki uspjeh, dobivši Pulitzerovu nagradu, te je postao dio američke moderne literature. Radnja se labavo temelji na spisateljičinim zapažanjima o svojoj porodici i susjedima, kao i na događaju koji se je odigrao u blizini njenog rodnog grada 1936, kad je imala 10 godina.

Roman je čuven po svojoj toplini i humoru, uprkos tome što se bavi ozbiljnim temama o silovanju i rasnoj diskriminaciji. Lik oca u romanu, Atticusa Fincha, kasnije je poslužio kao moralni vodič mnogim čitateljima i uzor integriteta advokatima. Jedan kritičar objašnjava utjecaj romana na sljedeći način: "U 20. stoljeću, Ubiti pticu rugalicu je najčitanija knjiga s rasnom tematikom u Americi, a njen protagonist, Atticus Finch predstavlja najtrajniju izmišljenu sliku rasnog junaštva."

Teme ovog južnogotičkog, *Bildungsromana*, su rasna nepravda i uništenje nevinosti. Ispitivači su uočili da Lee također govori o društvenim slojevima, hrabrosti, suosjećanju i društvenim ulogama žena na američkom Jugu. Knjiga se nalazi na spisku lektire po mnogim školama u SAD-u jer ima pouke koje naglašavaju toleranciju i osuđuju nepravdu. Uprkos svojim temama, javljale su se i grupe koje su nastojale ukloniti roman iz školskih učionica zbog navodno spornih rasnih epiteta.

Reakcije na roman značajno zavise od izdavača recenzija. S obzirom na veliki broj prodanih primjeraka i na njegovu prisutnost u obrazovanju, roman je relativno rijetko bio predmetom književne analize. Autorica Mary McDonough Murphy, koja je prikupila dojmove nekoliko autora i javnih ličnosti o romanu, nazvala je *Pticu rugalicu* "začuđujućim fenomenom". Godine 2006. britanski knjižničari rangirali su roman iznad Biblije kao jednu od "knjiga koju svaki odrastao čovjek mora pročitati prije smrti". Adaptirana je u Oscarom nagrađivani film 1962, koji je režirao Robert Mulligan, a scenario je napisao Horton Foote. Od 1990. predstava zasnovana na romanu izvodi se svake godine u Leeinom rodnom gradu, Monroeville, Alabama. Ovo joj je bio jedini objavljeni roman sve do 14. jula 2015. kad je objavljena knjiga *Go Set a Watchman*. Lee je nastavila pratiti utjecaj svoje knjige iako je od 1964. odbila bilo kakav publicitet za sebe ili za roman.

## Također pogledajte 
* *Ubiti pticu rugalicu* (film)

## Reference
## Vanjski linkovi 
* *Ubiti pticu rugalicu*  na stranici *Enciklopedije Alabame*

Kategorija:Američka književnost
Harper Lee

mini|Harper Lee
**Nelle Harper Lee**, poznata kao **Harper Lee** (28. april 1926 – 19. februar 2016) bila je američka spisateljica poznata po svom romanu *Ubiti pticu rugalicu*, objavljen 1960-e godine i nagrađen Pulitzerovom nagradom. Prodano je 30 miliona primjeraka te se roman smatra klasičnim djelom američke literature i studira se u mnogim školama širom SAD-a.
Godine 2007. dobila je Predsjedničku medalju slobode za svoj doprinos književnosti.

## Djela 
* Lee, Harper (1960) *To Kill a Mockingbird* (Ubiti pticu rugalicu). New York: J. B. Lippincott.
* Lee, Harper (1961) "Love--In Other Words". *Vogue* Magazine.
* Lee, Harper (1961) "Christmas to Me". *McCalls* Magazine.
* Lee, Harper (1965) "When Children Discover America". *McCalls* Magazine.

## Reference 
## Vanjski linkovi 
* Encyclopedia of Alabama: Harper Lee
* 1964 Interview with Roy Newquist
* 
* NNDB Profile

Kategorija:Rođeni 1926.
Kategorija:Umrli 2016.
Kategorija:Američki pisci
Kategorija:Dobitnici Pulitzerove nagrade za književno djelo
Timor

mini|200px|Karta ostrva Timor
**Timor** je ostrvo u Jugoistočnoj Aziji. Timor se ubraja u grupu ostrva Mala sundska ostrva. Ostrvo je podijeljeno između dvije države Istočni Timor i Indonezija (zapadni dio ostrva). 

Ostrvo ima površinu od 30.777 km2 i na njemu živi oko 2.900.000 stanovnika (2005). Dugačko je oko 500 kilometara, i široko 80 kilomatara. Prostire se u pravcu jugoistok-sjeverozapad.

Ime ostrva dolazi od malajske riječi *timur* što znači istok, jer je ostrvo smješteno na samom istoku lanca ostrva.

## Reference 
## Vanjski linkovi 
Kategorija:Geografija Istočnog Timora
Kategorija:Geografija Indonezije
Kategorija:Ostrva
.бг

**.бг** (bg. *България*, *Bugarska*) jest ćirilična internet domena za Bugarsku.

Bugarska latinična domena je .bg

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.
* http://uk.reuters.com/article/internetNews/idUKL2360195920080623 
* http://www.thebulgariannews.com/view_news.php?id=126297 

Kategorija:Najviši državni domeni
Kategorija:Bugarska
Sikirevci

**Sikirevci** su naseljeno mjesto i općina u Hrvatskoj, u Brodsko-posavskoj županiji.

## Historija 
Do teritorijalne reorganizacije u Hrvatskoj nalazili su se u sastavu stare općine Slavonski Brod.

## Stanovništvo
Na popisu stanovništva 2011. godine, općina Sikirevci je imala 2.476 stanovnika, od čega u samim Sikirevcima 1.781.

### Općina Sikirevci 
**Napomena**: *Nastala iz stare općine Slavonski Brod.*

### Sikirevci (naseljeno mjesto) 
### Popis 1991.
Na popisu stanovništva 1991. godine, naseljeno mjesto Sikirevci je imalo 2.076 stanovnika, sljedećeg nacionalnog sastava:

### Popis 1910.
## Također pogledajte
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Brodsko-posavskoj županiji
Kategorija:Naselja u Hrvatskoj
Kategorija:Naselja u Brodsko-posavskoj županiji
Kategorija:Naselja u Sikirevcima
*
Biljni čaj

mini|200px|Čaj od nane
**Biljni čaj** (u govoru samo **čaj**) jeste biljna infuzija napravljena od svježih ili suhih listova, cvijeća, korijenja ili sjemenja različitih vrsta biljaka, osim od biljke čaj, jer se od nje pravi pravi čaj.

Biljni čajevi su topli napici koji se prave tako što se kipuća voda prelije preko dijelova biljaka od kojih se pravi čaj i tako odstoji nekoliko minuta. Mnoge kompanije prave kesice čaja za jednostavnije korištenje.

## Reference 
## Vanjski linkovi 
Kategorija:Čajevi
Amila Glamočak

**Amila Glamočak** (djevojačko prezime Čengić) jest bosanskohercegovačka pjevačica pop i zabavne muzike.

## Biografija 
Rođena je 19. jula 1966. u Sarajevu. Od sredine 1980-ih poznata je kao prateća pjevačica mnogim sarajevskim pjevačima i muzičkim sastavima, i kao dio dueta Vrele usne.

Diplomirala je na Muzičkoj akademiji u Sarajevu, na odsjeku Muzikologije. Živi u Turskoj. Zapažena kao jedna od najboljih pratećih pjevačica u bivšoj Jugoslaviji, kao i nastupima na domaćim festivalima zabavne muzike u Bosni i Hercegovini. S pjesmom "Za našu ljubav" predstavljala je Bosnu i Hercegovinu 1996. na Euroviziji u Oslu.

## Učešće na festivalima 
*  Pjesma Evrosonga, 1996
* BH Eurosong 2001, 2003
* Megahit, Turska, 2003

## Diskografija 
* Imaš me u šaci, 1996
* Sunce, 2003

## Reference 
## Vanjski linkovi 
*https://eurovisionworld.com/eurovision/1996/bosnia-herzegovina

Kategorija:Bosanskohercegovačke pjevačice
Kategorija:Bosanskohercegovački predstavnici na Euroviziji
Kategorija:Predstavnici na Eurosongu 1996.
Kategorija:Biografije, Sarajevo
Kategorija:Rođeni 1966.
Kategorija:Živi ljudi
Jasna Gospić

**Jasna Gospić** (Sarajevo, 1961. godine) je jedna od bosansko-hercegovačkih pjevačica pop i muzike srednje generacije. 

Svoju pjevačku karijeru započela je sa 16 godina u grupi “Plima”, koju je osnovao Jasnin brat Zoran Gospić. Karijeru nastavlja kao treći vokal u “Ambasadorima” - bosanskohercegovačkom pop-rock sastavu u kojem su svojevremeno pjevali i Zdravko Čolić, Ismeta Dervoz i Hajrudin Varešanović. 

U kratkom periodu muzičke saradnje nastala su izvanredna ostvarenja, od kojih se posebno izdvajaja evergreen “Dođi u pet do pet”. 

U sjećanju ostaju njeni brojni nastupi na domaćim festivalima zabavne muzike širom bivše Jugoslavije, uglavnom tokom 1980-ih godina, kada nastupa na Splitskom festivalu, sarajevskom Šlageru sezone, Zagrebfestu i Opatijskom festivalu, te na nacionalnim izborima za Pjesmu Eurovizije. Dobitnica je “Estradne nagrade Jugoslavije” i mnogih drugih priznanja. 

U saradnji s najpoznatijim domaćim autorima objavila je četiri albuma i nekoliko singlova, od kojih publika pamti hitove “Zar je voljeti grijeh?” i “A još mi ne daš mira”.

Jasna Gospić danas živi u Pragu i predstavnica je nekoliko svjetskih modnih kompanija poput: Roberto Cavalli, Tara Jarmon i Sergio Taccini. Zalaže se za pitanja žena u društvu i počasna je članica udruženja “Žene ženama”. 

## Hitovi / Festivali 
* Dođi u 5 do 5 (kao vokal grupe Ambasadori), Vaš šlager sezone '77
* Imam jedan strašan plan (kao vokal grupe Ambasadori), Vaš šlager sezone '78
* Tri bijela kruga (kao vokal grupe Ambasadori), Split '78
* Otkriću ti jednu važnu stvar (kao vokal grupe Ambasadori), Zagreb '78
* Ne traži me (kao vokal grupe Ambasadori), Opatija '79
* Strepnja, Vaš šlager sezone ´80
* Suze sad ništa mi ne znače, Vaš šlager sezone '83
*Uvijek smo bili za ljubav, Opatija '84
*Hula-hop, Jugoslovenski izbor za Pjesmu Evrope '84, jedanaseto mjesto
*Ljubomore nema više, Opatija '85
* Zar je voljeti grijeh, Split ´85
* Trebam te, Zagreb '85
*Grlim te prvi put (Sanjalice cijelog svijeta), Opatija '86 (duet sa Kemalom Montenom)
* Život je kocka, Split ´86
* Ne idi, dušo, Zagreb ´86
* Vjeruj pjesmi, MESAM '86
* Vodi me, Vaš šlager sezone '87
* Još malo romantike, Karneval fest '87
* Laku noć, moje jedino, Split ´87
* Pokloni mi jastuk, Zagreb ´87
* On me ljubi kao ti, 1991
* Čarolija, BIH Izbor za Pjesmu Eurovizije ´05
* Romantika, Budva 2005 
* Sarajevo meni putuje (duet sa Željkom Samardžićem)
* Zar ti još rekli nisu
* Djevojčica
* Volim da volim
* Ma gdje bio ti
* Još mi ne daš mira
* Lišće sa Balkana 2013

Kategorija:Bosanskohercegovačke pjevačice
Kategorija:Biografije, Sarajevo
Kategorija:Rođeni 1961.
Kategorija:Živi ljudi
Česi

**Česi** su zapadnoslavenski narod nastanjen u Srednjoj Evropi većinom u Češkoj (9.524.000), govore češkim jezikom i većinom su ateisti i katolici.

## Područja naseljavanja 
Česi većinom žive u Češkoj, od drugih država najviše ih ima u Sjedinjenim Državama (1.474.000), Slovačkoj (59.000), Kanadi (34.000), Ukrajini (20.000), Njemačkoj (19,000), Australiji (18.000), Rumuniji (14.000), Francuskoj (14.000), Hrvatskoj (11.000), Ujedinjenom Kraljevstvu (10.000) i drugdje. Od ukupno 21 države u kojima sve žive najmanje ih je u Moldaviji (600). Svih skupa ima ih blizu 12 miliona. Česi su kršćani još od 16. vijeka. 

Danas su uglavnom ateisti (dalje, po broju članova, katoliki, članovi *Církev československá husitská*, *Českobratrská církev evangelická*, i šleska luteranska *Slezská evangelická církev a.v.*). Pravi Česi danas u Češkoj naseljavaju područje Istočne, Središnje, Sjeverne i Zapadne Bohemije, odnosno u zapadnoj Češkoj. Među njima ipak se običajima i govoru razlikuju Moravci i Šlesi, u istočnoj Češkoj, koji također nose i posebna imena. Kod pravih zapadnih Čeha (Bohemaca) isto postoji nekoliko lokalni etničkih zajednica:  Chodové u kraju Chodsko (oko Domažlica), i Blaťáci na jugoistoku Blata.

## Reference 
*
Kategorija:Zapadni Slaveni
Kategorija:Slavenski narodi
Kategorija:Etničke grupe Češke
Željka Katavić Pilj

**Željka Katavić Pilj** je bosanskohercegovačka pjevačica zabavne muzike srednje generacije. Bila je zapažena kao jedan od najboljih vokala sarajevske škole zabavne muzike, a u sjećanju ostaju i nastupi na domaćim festivalima zabavne muzike kod nas, između ostalog na sarajevskom Šlageru sezone tokom ratnih godina, te na nacionalnim izborima Bosne i Hercegovine za Pjesmu Eurovizije. Članica je hora sarajevske Opere i hora Pontanima. Živi u Sarajevu.

## Festivali 
*1993-"Vaš šlager sezone"-Sarajevo
*1994-"Split 94"(posebni gost)-Split
*1994-"Melodije hrvatskog jadrana"- Split
*1994  -  Vas Slager Sezone
*1995-"mpx-music festival"- Sarajevo
*1995-"Zadar fest 95"- Zadar
*1996-"mpx-music festival"- Sarajevo
*1997-"Third world sport and culture festival"-    Washington DC, USA
*1997-"Bihać fest"- Bihać
*1998-"forte 98"- Sarajevo
*1998-"Bihać fest"- Bihać
*1999-"forte 99"- Sarajevo
*1994-"Vaš Šlager sezone"- Sarajevo

## Reference 
## Vanjski linkovi 
*https://web.archive.org/web/20110823062731/http://www.nps.ba/opera/operaChorus.aspx
*http://www.discogs.com(http://www.discogs.com/artist/%C5%BDeljka+Katavi%C4%87-Pilj)
*http://www.pontanima.ba(http://www.pontanima.ba/pontanima.html) 

Katavić Pilj,Željka
Dubioza kolektiv

mini|Dubioza kolektiv (2012)
**Dubioza kolektiv** (poznati i kao **Dubioza**) je bosanskohercegovačka muzička grupa. Njihova muzika uglavnom sadrži elemente rocka i hip-hopa, punka, reggaea, duba i ska uz prizvuke folk muzike. Tema pjesama je obično političkog karaktera.

## Historija 
Grupa je osnovana 2003. godine od članova grupa "Gluho doba against Def Age", Adisa Zvekića i Almira Hasanbegovića iz Zenice, Adise Zvekić i Alana Hajduka i "Ornamenata", Brane Jakubovića i Vedrana Mujagića iz Sarajeva. Kasnije, bendu se priključuju gitarista Armin Busatlić, bubnjar Senad Šuta, perkusionista Orhan Oha Maslo, te inženjer zvuka Dragan Jakubović, te perkusionista Orhan Oha Maslo.

U aprilu 2004. godine objavljuju svoj prvi studijski album nazvan Dubioza kolektiv. U decembru iste godine u saradnji sa Benjaminom Zephaniahom i Mush Khanom iz pakistansko-britanskog benda "Fun-da-mental" objavljuju EP Open Wide, te u junu 2006. album Dubnamite. 2008. godine izdali su svoj prvi album na bosanskom jeziku - Firma Ilegal, a do tad su isključivo pjevali na engleskom. U aprilu 2010. izdaju album 5 do 12, koji je stavljen na besplatno preuzimanje sa njihove službene internet stranice.

## Diskografija 
### Studijski albumi
* Dubioza kolektiv - 2004.
* Dubnamite -  2006.
* Firma Ilegal - 2008 .
* 5 do 12 - 2010.
* Wild Wild East - 2011.
* Apsurdistan - 2013.
* Happy Machine - 2016
*Pjesmice za djecu i odrasle - 2017.
*#fakenews - 2020.
*Agrikultura - 2022.

### EP
* Open Wide - 2004.
* Happy Machine - 2014.
**Spotovi**

* "Bring The System Down" - (2004.)
* "Be Highirly" - (2004.)
* "Bosnian Rastafaria" - (2005.)
* "Ovo je zatvor" - (2005.)
* "Receive (Live)" - (2006.)
* "Triple Head Monster" - (2007.)
* "Svi u štrajk" - (2007.)
* "Šuti i trpi" - (2008.)
* "Walter" - (2010.)
* "Kokuz" - (2011.)
* "U.S.A." - (2011.)
* "Kažu" - (2013.)
* "No Escape (from Balkan)" - (2014.)
* "Free.mp3 (The Pirate Bay Song)" - (2015.)
* "Himna generacije" - (2017.)
* "Cross The Line" - (2019.)
* "Take My Job" - (2020.)
* "Space Song" - (2021.)

## Članovi grupe 
* Almir Hasanbegović - Vokal
* Adis Zvekić - Vokal
* Brano Jakubović - Klavijature/DJ
* Vedran Mujagić - Bas-gitara
* Senad Šuta - Bubnjevi
* Mario Ševarac - Saksofon
*Jernej Šavel - Gitara
* 
### Bivši članovi 
* Adisa Zvekić - Vokal (2004. - 2008.)
* Alan Hajduk - Vokal (2004. - 2005.)
* Emir Alić - Bubnjevi (2004. - 2007.)
*Armin Bušatlić - Gitara (2004. - 2015)
*Orhan Maslo Oha - Udaraljke

## Reference
## Vanjski linkovi 
* Oficijelna web stranica
* Stranica na MySpace-u
* recenze: Dubioza kolektiv - Apsurdistan

Kategorija:Bosanskohercegovačke muzičke grupe
Kategorija:Muzičke grupe iz Zenice
Kategorija:Muzičke grupe osnovane 2003.
Kategorija:Bosanskohercegovačke reggae-grupe
Kategorija:Bosanskohercegovačke hip-hop grupe
Traktat

mini|desno|180px|Traktat
**Traktat** ( – "obrađivanje") teoretsko djelo koje raspravlja o nekom pojedinom pitanju: rasprava, spis, studija. Traktat predstavlja opširnu i detaljnu raspravu o nekom određenom pitanju ili predmetu. Pod traktatom se ponekad podrazumijeva i ugovor između dvije države.

## Također pogledajte 
* *De temporum ratione*
* *Umijeće ratovanja*

## Reference 
## Vanjski linkovi 
* http://www.fordham.edu/halsall/mod/tracts-list.html 
* http://www.ne.se/jsp/search/article.jsp?i_sect_id=330356&i_history=1
* http://query.nytimes.com/mem/archive-free/pdf?res=9905E3DA1331E733A25757C2A9649C946697D6CF
* http://www.tractlist.com/
* https://web.archive.org/web/20081201004133/http://www.fellowshiptractleague.org/about.htm
* http://www.chick.com/information/authors/chick.asp

Kategorija:Filozofija
Bosanska vila

***Bosanska vila*** bio je bosanskohercegovački i srpski list za književnost, kulturu i društvena pitanja, i jedan od najstarijih časopisa te vrste u Bosni i Hercegovini. Kao saradnike je okupljao mlade srpske, hrvatske i muslimanske pisce, odbacujući nacionalnu isključivost i propovjedajući srpskohrvatsko kulturno jedinstvo. Izdavač časopisa je Srpsko prosvjetno-kulturno društvo Prosvjeta iz Sarajeva, a prvi glavni i odgovorni urednik bio je Božidar Nikašinović.

## Historija
Prvi broj *Bosanske vile* objavljen je u 16. decembra 1885. godine, u Sarajevu, noseći u uzglavlju odrednicu *List za zabavu, pouku i književnost*. Pokreću ga četiri mlada bosanskohercegovačka učitelja: Božidar Nikašinović, Nikola Šumonja, Nikola Kašiković i Stevo Kaluđerčić. Prvih deset brojeva urednik je bio Božidar Nikašinović, narednih sedamnaest Nikola Šumonja, a od 1. aprila 1887. godine urednik postaje Nikola Kašiković.

 
Naslovna stranica prvog Vilinog broja predstavlja jedan od najboljih dokaza na koji način su njeni pokretači doživljavali Sarajevo, kao svoje kulturno središte, a samim tim i cjelokupnu zemlju Bosnu i Hercegovinu. Autor naslovne stranice Stevo Kaluđerčić, je obuhvatajući panoramu Sarajeva, iznad koje lebdi vila prikazao, slikajući jedne pored drugih crkve i džamije, svu šarolikost ovih strana zamagljenih.

## Autori
Kao urednici ili članovi redakcije, pored pobrojanih, u kreiranju časopisa učestvovali su Dimitrije Mitrinović, Vladimir Ćorović, Aleksa Šantić, Svetozar Ćorović, Jovan Dučić, Osman Đikić, Milan Prelog, Petar Kočić, Svetislav Stefanović, Jovan Maksimović, Veljko Petrović, Marko Car, Simo Eraković, Sima Pandurević, Milorad Pavlović, Pera Taletov, Isidora Sekulić, Ivo Andrić i Tin Ujević. List je izlazio punih 29 godina, svakih 15 dana - sve do početka Prvog svjetskog rata.

## Također pogledajte 
U novoj seriji od 1994. godine naovamo "Bosanska vila" izlazi tromjesečno.

## Reference 
## Vanjski linkovi
****Bosanska vila*** na digitaliziranoj stranici *Narodne biblioteke Srbije*

Kategorija:Časopisi u Bosni i Hercegovini
Kategorija:Časopisi u Austro-Ugarskoj
Kategorija:Bosanskohercegovačka kultura
Kategorija:Kultura Austro-Ugarske
Kategorija:Časopisi osnovani 1885.
Kategorija:Časopisi prestali sa izlaženjem 1914.
Kategorija:Mediji u Sarajevu
RK Čelik Zenica

**RK Čelik** rukometni je klub iz Zenice osnovan 1950. Prvobitni naziv kluba je bio RK Zenica da bi tokom sedamdesetih godina prošlog stoljeća bio promijenjen u RK Čelik. Spada u najstarije rukometne klubove u državi jer je osnovan godinu dana poslije početka igranja rukometa u Bosni i Hercegovini. Tokom historije imao je uspona i padova, ali nikad nije prestajao s radom.

U sezoni 2008/09. izborio je plasman i ulaz u Premijer ligu za sezonu 2009/10.

### Sastav u sezoni 2022/23. 
mini|250px|RK Čelik u sezoni 2009/10.
GOLMANI
* Mevludin Čehajić (k)
* Dženan Hodžić 
* Admir Hadrovic (na posudbi)

KRILA
* Edin Gušić 
* Velid Čelenka
* Adi Mešinović
* Malik Delić 
* Eldar Zukić

BEKOVI
* Faris Rujanac
* Danijel Jurić
* Miran Čović
* Mario Filipović
* Adnan Sumbuljević
* Ahmet Kačamaković
* Mensur Hadžić
* Muharem Milkunić (na posudbi)
* Bakir Pirić (na posudbi)

PIVOTI
* Tarik Kubat 
* Mirsad Čelenka 
* Ajdin Starčević
 
TRENERI
*Trener: Ljubomir Filipović - Miki
*Pomoćni trener: Amar Kobilica

## Dvorana 
mini|250px|RK Čelik u zeničkoj Areni
Sinonim za zenički rukomet predstavlja rukometni stadion Papirna, na čijem su otvorenom betonskom terenu učile i stasale mnogobrojne generacije zeničkih rukometaša. U okviru stadiona su i službene prostorije kluba. U prošlosti je Čelik službene utakmice igrao u dvorani Bilimišće. Od sezone 2009/10. utakmice igra u Gradskoj areni Zenica. Klub je ponosan na činjenicu da je bio organizator prvog sportskog događaja u novoizgrađenoj Areni, kada je 24. aprila 2009. ugostio RK Gračanica i pobjedom u tom susretu osigurao plasman u Premijer ligu.

## Vanjski linkovi 
* Službena stranica

Č
Č
Kategorija:Rukometni klubovi osnovani 1950.
KK Čelik

**KK Čelik** je košarkaški klub iz Zenice, osnovan 1954. godine. Trenutno je član Lige 12 BiH.

## Historija kluba 
mini|250px|Dvorana Bilimišće, stari dom KK Čelik
Za zvanični početak igranja košarke u Zenici uzima se 1954. godina , kada je formiran prvi košarkaški klub. Tokom historije Čelik je postizao različite rezultate, ali ono po čemu je KK "Čelik" prepoznatljiv jeste omladinska škola košarke, kroz koju je prošlo oko 15.000 mladih košarkaša.

KK "Čelik" je u svijet košarke plasirao mnoge poznate košarkaše i trenere, od kojih su najpoznatiji Matan Rimac, Zdenko Grgić, Emir Mutapčić, Zoran Savić, Dževad Alihodžić, Teoman Alibegović te trenutni selektor košarkaške reprezentacije BiH Mensur Bajramović.

Krajem 90-tih godina dolazi do reintegracije sa KK Zenica Metalno, te klub mijenja ime u KK "Zenica-Čelik".

Novu generaciju zeničke škole košarke su predvodili Ivan Opačak, Kenan Bajramović, Hasan Rizvić, Emir Preldžić, Ognjen Kuzmić i drugi. Pomenuti igrači ostvaruju zapaženu karijeru u košarkaškoj Evropi.

2008. godine klub vraća svoje staro ime i dodaje prefiks "Omladinski" što predstavlja opredjeljenje kluba za stvaranje sopstvenih mladih igrača.

## Uspjesi kluba 
Najveći prijeratni uspjeh za KK Čelik je predstavljalo učešće u Prvoj A ligi Jugoslavije u sezoni 1989/1990.
KK "Čelik" je 1988. bio pobjednik Košarkaškog kupa BiH, te još četiri puta učestvovao kao finalista.
U sezoni 1994/95 "Čelik" je postao prvak Bosne i Hercegovine.

## Sastav u sezoni 2009/10 
## Dvorana 
mini|250px|Detalj sa utakmice KK "Čelik" u Gradskoj areni Zenica
KK "Čelik" je do 2009. svoje utakmice igrao u dvorani "Bilimišće". Izgradnjom moderne Gradske arene Zenica, KK "Čelik" je dobio svoj novi dom. Kapacitet Gradske arene Zenica iznosi 6.145 sjedećih mjesta. Prvu prvenstvenu utakmicu u novoizgrađenoj areni, KK "Čelik" je odigrao 17.10.2009. godine u prvom kolu prvenstva BiH, protiv ekipe Mladost iz Mrkonjić grada.

## Vanjski linkovi 
*Službena stranica KK Čelik

Kategorija:Bosanskohercegovački košarkaški klubovi
Kategorija:Košarkaški klubovi osnovani 1954.
Kategorija:Sport u Zenici
Horde zla

thumb|200px|Logo navijačke grupe "Horde zla"

**Horde zla** je naziv za navijačku grupu FK Sarajeva. Navijačka grupa je osnovana 1987. godine nakon utakmice protiv Crvene Zvezde, kada su navijači sa istoka prefarbali zmiju poskoka u bordo bijelu boju i ubacili ga među navijače Crvene Zvezde - Delije. Osam osoba je privedeno zbog ovog događaja, te je istima bio zabranjen ulaz na istočnu tribinu.

U prošlosti navijači kluba su sebe nazivali *Pitari*. Naziv "Horde zla" se temelji na istoimenom Zagorovom stripu.

## Reference 
## Vanjski linkovi 
*Službena stranica Hordi zla
*Službena stranica FK Sarajevo

Kategorija:Navijačke grupe u Bosni i Hercegovini
Kategorija:Sport u Sarajevu
Čekrk

mini|200px|Čekrk na brodu
**Čekrk** spada u jednostavne sprave i poznat je od davnina, posebno u pomorstvu. Služi za skretanje smjera sile ili za podizanje ili povlačenje velikih tereta malom silom.

Remenica ili kolotur je točak na osovini ili vratilu koji je dizajniran da podrži kretanje i promjenu smjera zategnutog sajla ili remena, ili prijenos snage između osovine i sajle ili remena. U slučaju remenice oslonjene na okvir ili školjku koja ne prenosi snagu na osovinu, ali se koristi za vođenje sajle ili djelovanje sile, noseća školjka se naziva blok, a remenica se može nazvati snopom.

## Vanjski linkovi 
* http://books.google.com/books?id=xuDDqqa8FlwC&pg=PA196#v=snippet&q=wedge%20and%20screw&f=false
* http://books.google.com/books?id=Q86UKqYui-0C&printsec=frontcover&source=gbs_ge_summary_r&cad=0#v=onepage&q&f=false
* http://www.constructionknowledge.net/public_domain_documents/Div_1_General/Basic_Skills/Basic%20Machines%20NAVEDTRA%2014037%201994.pdf
* http://books.google.com/ Elroy+McKendree+Avery,+Elementary+Physics

Kategorija:Mehanika
Kategorija:Egipatski izumi
Kulina

**Bosna i Hercegovina**:
* Kulina (Foča), srednjovjekovna tvrđava u općini Foča
* Kulina (Derventa), naselje u općini Derventa
* Kulina (Osmaci), naselje u općini Osmaci
* Kulina (Vlasenica), naselje u općini Vlasenica

**Srbija**:
* Kulina (Aleksinac), naselje u općini Aleksinac
Mračaj

**Bosna i Hercegovina**:

* Mračaj (Bosansko Grahovo), naselje u općini Bosansko Grahovo
* Mračaj (Bugojno), naselje u općini Bugojno
* Mračaj (Gornji Vakuf-Uskoplje), naselje u općini Gornji Vakuf-Uskoplje
* Mračaj (Prnjavor), naselje u općini Prnjavor
* Mračaj (Žepče), naselje u općini Žepče

**Hrvatska**:

* Mračaj (planina), planina iznad mjesta Runović, srednja Dalmacija
* Mračaj (Majur), naselje u općini Majur, Sisačko-moslavačka županija 
* Mračaj Krstinjski, naselje u općini Vojnić, Karlovačka županija
Brđani

* Brđani (Gospodar prstenova), imaginarni rod ljudi iz Gospodara prstenova

**Bosna i Hercegovina**:

*Brđani (Konjic), naseljeno mjesto u općini Konjic
*Brđani (Prijedor), naseljeno mjesto u općini Prijedor
*Brđani (Šipovo), naseljeno mjesto u općini Šipovo
*Brđani (Tuzla), naseljeno mjesto u općini Tuzla

**Hrvatska**:

* Brđani (Pleternica), naselje grada Pleternice, Požeško-slavonska županija
* Brđani (Rešetari), naselje u općini Rešetari, Brodsko-posavska županija
* Brđani Cesta, naselje u općini Sunja, Sisačko-moslavačka županija
* Brđani Kosa, naselje u općini Sunja, Sisačko-moslavačka županija
* Brđani Sokolovački, naselje u općini Sokolovac, Koprivničko-križevačka županija
* Bastajski Brđani, naselje u općini Đulovac, Bjelovarsko-bilogorska županija
* Dapčevački Brđani, naselje grada Grubišnog Polja, Bjelovarsko-bilogorska županija
* Požeški Brđani, naselje u općini Brestovac, Požeško-slavonska županija
* Zrinski Brđani, naselje u općini Dvor, Sisačko-moslavačka županija

**Srbija**:

* Brđani (Brus), naselje u općini Brus, Rasinski okrug
* Brđani (Gornji Milanovac), naselje u općini Gornji Milanovac, Moravički okrug
* Brđani (Novi Pazar), naselje grada Novog Pazara, Raški okrug
Babin Do

* Babin Do (Bjelašnica), dolina na planini Bjelašnica.
* Babin Do (Neum), naselje u općini Neum.
* Babin Do (Šipovo), naselje u općini Šipovo.

## Također pogledajte
* Do
Barići

:
* Barići (Teslić), naselje u općini Teslić.

:
* Barići (Višnjan), naselje u općini Višnjan.
Kiseljak (čvor)

* Kiseljak, naseljeno mjesto i općina u Bosni i Hercegovini.
* Kiseljak (Sapna), naseljeno mjesto u općini Sapna.
* Kiseljak (Srebrenik), naseljeno mjesto u općini Srebrenik.
* Kiseljak (Tuzla), naseljeno mjesto u općini Tuzla.
* Kiseljak (Zvornik), naseljeno mjesto u općini Zvornik.
Mramor (čvor)

* Mramor, vrsta stijene

:
* Mramor (Kakanj), naselje u općini Kakanj.
* Mramor (Tuzla), naselje u općini Tuzla.

:
* Mramor (Priština), naselje u općini Priština.

:
* Mramor (Palilula), naselje u općini Palilula.
Njitranski kraj

**Regija Nitra** (slovački: *Nitriansky kraj*) je jedna od osam slovačkih administrativnih regija. [[]]., njena ukupna površina iznosi  km2 i  stanovnika.

## Stanovništvo 
### Etnička pripadnost 
### Religija 
## Okrugi 
Sastoji se od 7 okruga (slovački: Okres):

## Reference 
## Vanjski linkovi 

Kategorija:Krajevi Slovačke
Lukavica

**Bosna i Hercegovina**:
* Lukavica (Čelić), naselje u općini Čelić
* Lukavica (Gračanica), naselje u općini Gračanica
* Lukavica (Istočno Novo Sarajevo), naselje u općini Istočno Novo Sarajevo
* Lukavica (Novo Sarajevo), naselje u općini Novo Sarajevo
* Lukavica (Lopare), naselje u općini Lopare
* Lukavica (Milići), naselje u općini Milići

**Srbija**:
* Lukavica (Dimitrovgrad), naselje u općini Dimitrovgrad (Srbija)
* Lukavica (Lazarevac), naselje u općini Lazarevac
* Lukavica (Tutin), naselje u općini Tutin
Arbun

**Arbun** (*Pagellus erythrinus*) naziva se  još **arbul**, **arbor**, **ribun**, **rumenac**, **višćica**, **fag** . Ružičastocrvene je boje, a kada je ulovljen vide mu se plavkaste tačkice po tijelu. Sličan je malom pagru, oblikom tijela i bojom. Nastanjuje cijeli Jadran, a najdraža su mu ljušturasta dna i brakovi. Živi na dubini od 10 do 200 metara, a u zimskim mjesecima dublje od 30 metara. Žive u jatima i spadaju u grupu bentoskih životinja, dok su im jajašca pelagijalna. Može narasti i preko 3 kg težine. Mrijesti se u proljeće, sva mlađ su ženke koje nakon treće godine života pri veličini od otprilike 17&nbsp;cm mijenjaju spol u muški.
 
Hrani se i noću i danju, najviše račićima i crvićima, ali i drugom hranom. Ima vrlo ukusno meso i vrlo je cijenjen.

## Reference
## Vanjski linkovi 
*

Kategorija:Jadranske ribe
Atlantski mehkousnik

**Atlantski mehkousnik** () jest riba iz porodice Zoarcoidei. Izduženog je tijela, gotovo proziran, tijelo je prekriveno golom labavom kožom, oko koje je želatinozno tkivo. Gornji dio tijela je ružičasto siv, a prema repu postaje sve tamnija, gotovo do crne. Trbuh, usna šupljina i škrge su crni. Gornja peraja je spojena s repom te nema trbušnih peraja. Najveća zabilježena dužina ove ribe je 15 cm. Živi obično na dubini 400-1000 m, hrani se veslonošcima (kopepodima), ljuskarima (ostrakodima) i eufazidima.

## Rasprostranjenost 
Prirodno stanište ove ribe je oko zapadne obale Škotske, na obalama sjevernozapadne Afrike te u sjevernom Atlantiku. Može se naći i u Mediteranu (Italija (Đenovski zaljev, Španija – Matallanas).

## Reference 
## Vanjski linkovi 
Kategorija:Jadranske ribe
Kategorija:Zoarcidae
Kukavice (čvor)

* Kukavice, red ptica

**Bosna i Hercegovina**:
* Kukavice (Kupres, Federacija Bosne i Hercegovine), naselje u općini Kupres (Federacija Bosne i Hercegovine)
* Kukavice (Rogatica), naselje u općini Rogatica

**Crna Gora**:
* Kukavice (Pljevlja), naselje u općini Pljevlja
Bakići

**Naselja u Bosni i Hercegovini:**

* Bakići (Olovo), naselje u općini Olovo.
* Bakići (Vlasenica), naselje u općini Vlasenica.
Bale

;Bosna i Hercegovina:
* Bale (Konjic), naselje u općini Konjic.

;Hrvatska:
* Bale (Hrvatska), općina u Hrvatskoj.

;Švicarska:
* *Bâle*, francuski naziv za Basel.
Petrovići

**Bosna i Hercegovina**:

* Petrovići (Istočno Novo Sarajevo), naselje u općini Istočno Novo Sarajevo
* Petrovići (Olovo), naselje u općini Olovo
* Petrovići (Šekovići), naselje u općini Šekovići
* Petrovići (Trebinje), naselje u općini Trebinje

**Crna Gora**:

* Petrovići (dinastija), dinastija koja je vladala Crnom Gorom
* Petrovići (Nikšić), naselje u općini Nikšić
* Petrovići (Podgorica), naselje grada Podgorice

**Hrvatska**:

* Petrovići (Vrbovsko), gradsko naselje Vrbovskog
Kukavice (Rogatica)

**Kukavice** su naseljeno mjesto u općini Rogatica, Bosna i Hercegovina.

## Geografija 
Naselje Kukavice se nalazi na 5&nbsp;km udaljenosti od Rogatice putem prema Goraždu. Kroz naselje protječe rijeka Rakitnica.

## Stanovništvo 
## Reference 
## Vanjski linkovi 
* Zvanični sajt općine Rogatica
Katedrala svetog Bonaventure

mini|desno|300px|Katedrala Sv. Bonaventure
**Katedrala svetog Bonaventure** u Banjoj Luci je jedna od četiri katedrale u Bosni i Hercegovini. Sjedište je Banjalučke biskupije i biskupa Franje Komarice.

Katedrala je posvećena svetom Bonaventuri, franjevačkom srednjovjekovnom teologu.

## Historija 
Prva katedrala u gotskom stilu je bila sagrađena 1885-1887, ali je tako teško oštećena u katastrofalnom potresu 1969, da je morala biti posve srušena.

Nova katedrala je građena 1972-1973. u savremenom stilu u obliku šatora, što podsjeća na starozavjetni šator kao mjesto molitve i žrtve Bogu, kao i na stradanja ovdašnjih vjernika koji su nakon potresa još dugo stanovali pod šatorima.

## Reference 
Kategorija:Crkve u Banjoj Luci
Kategorija:Katedrale u Bosni i Hercegovini
Kategorija:Banjalučka biskupija
Ragbi klub "Čelik"

## Osnovni podaci
mini|150px|Grb Ragbi kluba Čelik
**Ragbi klub Čelik Zenica** je najuspješniji bosanskohercegovački ragbi klub. Osnovan je 1972. godine u Zenici. Klupske boje su crno-crvene. Klub svoje utakmice odigrava na terenima Stadiona Kamberovića polje i Bilino polje.

## Osnivanje
Ragbi klub Čelik je prvi osnovani ragbi klub u Bosni i Hercegovini. Osnovala ga je grupa istaknutih zeničkih intelektualaca na čelu sa Odić Nezirom, Sarajlić Abdulahom, Haramandić Hakijom, Tarabar Askom, Talić Muhamedom, Hadžić Raifom i Salčinović Emirom. 
Ipak, najpoznatija ličnost koja je vezana za ragbi sport jeste Suad Kapetanović, koji je tada igrao za RK Zagreb. Na prvom sastanku, održanom 05.03.1972. godine u prostorijama željezarske kasine, Suad Kapetanović je prikazao informativne materijale o ragbi sportu i pritom je zakazan termin za prvi trening kluba. 
Prvi predsjednik kluba je bio Nezir Odić, a potpredsjednik Abdulah Sarajlić - Dulče. 
Prvobitni naziv kluba je bio Ragbi klub  "Zenica", dok od 1978. klub nosi današnji naziv.
Historijski datum za Ragbi Klub Čelik predstavlja 08.03.1972. godine kada je održan prvi trening na pomoćnom terenu stadiona "Blatuša". Na treningu je prisustvovalo oko 40-tak zainteresovanih, a trening su vodili Suad Kapetanović i Raif Hadžić.

## Takmičenja u bivšoj Jugoslaviji
Prva test utakmica je odigrana 20.09.1972. godine, a protivnik je bla kombinovana ekipa Nade iz Splita i Energoinvesta iz Makarske. Zenički klub je izgubio ovu utakmicu, a prvi skor u historiji kluba je postigao Sulejman Šabanović - Frenki.
Prva zvanična, tj. prvenstvena utakmica kluba se odigrala 1972. godine u Zagrebu protiv ekipe Lokomotiva, koju su zeničani izgubili sa 52-0. Iste godine klub učestvuje u svom prvom natjecanju - Prvenstvo Jugoslavije Skupina "B".
Početkom osamdesetih godina 20. vijeka, dolazi do jačanja kluba što dovodi do osvajanja prvog Seniorskog prvenstva Jugoslavije u sezoni 1981/1982. Nakon toga dolazi niz od sedam osvojenih prvenstava i sest osvojenih Kupa Maršala Tita. Tokom osamdesetih godina Čelikovi igrači postaju okosnica reprezentacije Jugoslavije i mnogi od njih uspješno nastavljaju karijeru u klubovima širom Evrope.

## Takmičenja u nezavisnoj BiH
Nakon rata Ragbi klub Čelik je osvajač svih održanih prvenstava u Bosni i Hercegovini. Igrači Ragbi kluba Čelik predstavljaju okosnicu reprezentacije Bosne i Hercegovine. Klub se pored prvenstva BiH takmiči i Regionalnoj ragbi ligi, gdje ostvaruje zapažene rezultate.  U sklopu kluba postoji i ženska ekipa, koja se također takmiči u Regionalnoj ligi.

## Klupski uspjesi
"Zlatno doba" ovog kluba je bilo tokom 1980-tih godina kada su 7 puta osvojili titulu šampiona SFRJ. Čelik je osvojio prvenstvo SFRJ u sljedećim godinama: 1982-83-84-85-86-87-90.

Ukupno 62 titule:
*7 titula šampiona SFRJ.
*6 puta su osvojili Jugoslavenski kup.
*Prvaci BiH 24x: 1992-93-94-95-96-97-98-99-2000-01-02-03-04-05-06-07-08-09-10-11-12-13-14-15.
*Osvajači BiH kupa 24x: 1992-93-94-95-96-97-99-2000-01-02-03-04-05-06-07-08-09-10-11-12-13-14-15.
*Prvaci Regionalne ragbi lige 1x 2014-2015.

## Vanjski linkovi 
Kategorija:Bosanskohercegovački ragbi klubovi
Mai Tai

mini|200px|Mai Tai
**Mai Tai** je poznati alkoholni koktel prvi put napravljen u restoranu Trader Vic u Oaklandu 1944. godine.

Naziv koktela dolazi od tahićanske riječi ''Maita'i'' što znači dobro. Naziv je nastao tako kad je vlasnik restorana Victor J. Bergeron napravio koktel za svoje prijatelje sa Tahitija nakon čega je jedan od tih prijatelja, Carrie Guild, nakon što ga je probao rekao "Maita'i roa ae!" što znači veoma dobro.

Postoji više varijacija ovog koktela, ali svi sadrže rum kao alkoholnu osnovu, uz dodatak orgeat sirupa, curaçao likera, i sokova (limeta, ananas, naranča).

## Reference 
Kategorija:Kokteli
Sangria

mini|200px|Sangria
**Sangria** je voćno vino porijeklom sa prostora Španije i Portugala. Ime je dobila od španske riječi *sangre* (na portugalski *sangue*) što u prevodu znači krv.

Postoji nekoliko vrsta sangrije. U zavisnosti od regiona u kome se proizvodi, u njen sastav ulazi raznoliko voće.

Pored vina u sastav sangrije ulazi narezano voće (može biti narandža, limun, jabuka, breskva, ananas, dinja, grožđe, mango i sl.), zatim neki zaslađivač (med, šećer, sirup), i mala količina nekog žestokog pića.

## Reference 
## Vanjski linkovi 
* https://finance.yahoo.com/news/eu-true-sangria-wine-comes-165629027.html

Kategorija:Alkoholna pića
Kategorija:Kokteli
Trnavski kraj

**Regija Trnava** (slovački: *Trnavský kraj*) je jedna od osam slovačkih administrativnih regija. Njena ukupna površina iznosi  km2, prema popisu iz [[]]. godine imala je  stanovnika.

## Stanovništvo 
Broj stanovnika je  (.).

### Etnička pripadnost 
### Religija 
## Okrugi 
Sastoji se od 7 okruga (slovački: Okres):

## Reference 
## Vanjski linkovi 
* Službena stranica regije


Kategorija:Krajevi Slovačke
Triple sec

mini|200px|Triple sec
**Triple sec** je vrsta voćnog likera koji se pravi od osušenih kora narandže. Porijeklom je sa Kariba. Sadrži oko 5 % alkohola, mada količina može varirati od 1-15 %.

Ima izuzetno ugodan ukus i profinjen miris, zbog čega je nezamjenjiv u spravljanju raznih koktela.

## Historija 
Ovo piće je prvi put napravio Jean-Baptiste Combier 1834. godine na Haitiju.

## Reference 
## Vanjski linkovi 
Kategorija:Likeri
FreeOTFE

**FreeOTFE** je open-source program za de- i enkripciju tvrdih diskova, njihovih dijelova i prenosnih nosača podataka. Koristi se na operativnim sistemima Microsoft Windows i Windows Mobile.

### Algoritme šifriranja 
### Algoritme hash 
## Također pogledajte 
* FDE

## Vanjski linkovi 
* Oficijalna stranica (eng.)

Kategorija:Slobodni softver
Kategorija:Otvoreni sadržaj
Kategorija:Sigurnost računara
Anarhija

mini|desno|125px|Simbol anarhizma.
**Anarhija** je oblik društva u kojem se nastoji poništiti svaki oblik nametnutog autoriteta; anarhisti vjeruju u čovjekovu prirodnu sposobnost autokontrole u društvu. Postojanje društvenih pravila i ugovora nije a priori isključeno u anarhiji, bitno je samo da je ta pravila i te ugovore slobodno odredila i prihvatila zajednica koje se ona i tiču i da nisu nametnuta odozgo, kao što se događa tamo gdje jedni ljudi imaju veću moć od drugih.

Riječ anarhija dolazi od grčkog αναρχία (anarchia), što znači 'bez vladara' (prefiks an- znači 'bez', korijen arch- se prevodi kao 'vlada ili vlast').

## Također pogledajte 
* Anomija

## Reference
Kategorija:Oblici vladavine
Ragbi klub "Rudar"

mini|180px|Grb Ragbi kluba Rudar
Ragbi klub "Rudar" Zenica je osnovan 1982. godine. Klupske boje su zeleno-crne i svoje utakmice igra na terenima Stadiona Kamberovića polje..
Klub je osnovan iz potrebe da grad dobije još jedan klub i napravi zdravu konkurenciju postojećem Ragbi klubu "Čelik". U prvoj godini učestvovanja, klub se takmiči u Prvenstvu Jugoslavije "Grupa B", te zauzima prvo mjesto, bez ijednog poraza. U sezoni 1986/87. klub igra u finalnoj utakmici Kupa Maršala Tita, gdje se sastao sa gradskim rivalom Čelikom.
Ragbi klub Rudar je imao respektabilnu omladinsku školu, te su juniori kluba bili prvaci Jugoslavije i osvajači Kupa. Ovu uspješnu generaciju mladih igrača Rudara je vodio jedan od najboljih ragbi igrača svih vremena u BiH Džoni Mandić
Uspješne su bile i kadetske selekcije kluba, koje su osvajale titule prvaka u svojim kategorijama, dok su senori nosili nepopularan naziv "uvijek drugi", jer su mnogobrojnim takmičenjima zauzimali druga mjesta, iza tadašnjeg apsolutnog ragbi lidera šireg regiona, ekipe Čelika.

## Vanjski linkovi 
*Službena stranica Ragbi kluba Rudar 

R
R
Raž

thumb|*Secale cereale*
**Raž** () je vrsta žitarica, za koju se smatra da se počela uzgajati oko 1500. p. n. e. na području današnje Turske. Od tada se proširila u okolna područja. Njena upotreba u prehrambenoj industriji seže od proizvodnje brašna pa do piva i viskija. Uzgaja se kao krmna kultura te u industriji sirćeta.

Raž sadrži dosta proteina te vitamina A, E i B. Samooplodna je biljka dugog dana. Najviše se uzgaja u planinskim i brdskim područjima. U nizinama se sije krajem septembra i početkom oktobra, a u brdima početkom septembra. Izboji su pri nicanju crvenkasto-ljubičasti.

## Vanjski linkovi 
* Rolf Schlegel: Rye cytogenetics and breeding (Secale cereale L.)'**
* Rolf Schlegel: Genes, markers, and linkage data of rye (Secale cereale L.)**'
* Rolf Schlegel: Current List of Wheats with Rye and Alien '**
* Rolf Schlegel: Plant breeding updates **'
* *Growing Rye* hosted by the UNT Government Documents Department 
* 

Kategorija:Poaceae
Kategorija:Žitarice
Simboli Međunarodnog pokreta Crveni krst i Crveni polumjesec

**Simboli Međunarodnog pokreta Crveni krst i Crveni polumjesec**, po Ženevskoj konvenciji, se postavljaju na humanitarna i medicinska vozila i zgrade da ih zaštite od vojnih napada. Postoje četiri simbola, od kojih su samo tri u upotrebi: **Crveni krst**, **Crveni polumjesec** i **Crveni kristal**. Simbol sa crvenim lavom i suncem više nije u upotrebi.

U Izraelu se koristi i crvena Davidova zvijezda, ali nije zvanično priznata kao simbol pokreta.

## Crveni krst 
mini|150px|Crveni krst
Crveni krst na bijeloj pozadini je simbol zaštite proglašen 1864. godine na Ženevskoj konvenciji. Krst je sačinjen od pet crvenih kvadrata koji zajedno čine formu krsta. Od 186 nacionalnih udruženja, 152 koriste Crveni krst kao simbol organizacije. Obrnute boje zastave Crvenog krsta se mogu vidjeti na zastavi Švicarske.

## Crveni polumjesec 
mini|lijevo|150px|Crveni polumjesec
Crveni polumjesec je simbol koji u većini muslimanskih zemalja zamjenjuje simbol Crvenog krsta. Crveni polumjesec na bijeloj pozadini se prvi put počeo koristiti u Osmanskom carstvu za vrijeme rusko-turskog rata između 1876. i 1878. godine. Prema legendi, to je učinjeno budući da je znak crvenog krsta umanjivao moral turskih boraca u borbi protiv kršćanskih Rusa. Međunarodna organizacija Crvenog krsta je 1878. godine prihvatila korištenje drugih simbola u nekršćanskim zemljama, a simbol crvenog polumjeseca je zvanično priznat 1929. godine kada je uvršten u član 19 Ženevske konvencije.

## Crveni lav sa suncem 
mini|150x150piksel|Crveni lav sa suncem
Od 1924. do 1980. godine Iran je za svoje nacionalno društvo koristio simbol Crvenog lava i sunca, odnosno društvo Crvenog lava i sunca, zasnovan na zastavi i državnom amblemu Irana. Crveni lav sa suncem je formalno priznat kao zaštitni simbol 1929. godine, zajedno s Crvenim polumjesecom. Simbol je uveden u Ženevi 1964. godine. Uprkos prelasku zemlje na Crveni polumjesec 1980. godine, Iran izričito zadržava pravo da ponovo koristi ovaj simbol.

## Ostali simboli 

Datoteka:Flag of the Red Crystal.svg|Crveni kristal
Datoteka:Red Star of David.svg|Crvena Davidova zvijezda

Kategorija:Simboli
Margarita

mini|200px|Margarita
**Margarita** je najpoznatiji koktel na bazi tekile. Pored tekile u margaritu se dodaje triple sec i sok od limete ili limuna, često služen sa posoljenim rubom čaše.

## Varijacije 
Česti odnosi u margariti su:

* **2:1:1** = (50% tekila, 25% Triple Sec, 25% svjež sok limete ili limuna)
* **3:2:1** = (50% tekila, 33% Triple Sec, 17% svjež sok limete ili limuna)
* **3:1:1** = (60% tekila, 20% Triple Sec, 20% svjež sok limete ili limuna)
* **1:1:1** = (33% tekila, 33% Triple Sec, 33% svjež sok limete ili limuna)

Iako IBA peporučuje ovaj omjer:

* **7:4:3** = (50% tekila, 29% Triple Sec, 21% svjež sok limete ili limuna)

## Također pogledajte 
* Tekila

## Reference 
## Vanjski linkovi 
Kategorija:Kokteli
Paleoproterozoik

**Paleoproterozoik** je prvo od tri podrazdoblja u eru proterozoika koje je trajalo prije između 2,5 do 1,6 milijardi godina od danas. To je period kada su se kontinenti napokon stabilizirali. Evoluirale su cijanobakterije, vrsta bakterija koja koristi biohemijski proces fotosinteze radi proizvodnje energije i kiseonika.

Prije značajnog povećanja u količini atmosferskog kiseonika koje se desilo u ovom periodu, gotovo sav život koji je postojao je bio anaerobski, što znači da je metabolizam živih organizama zavisio od jednog načina ćelijskog disanja koje ne zahtijeva kiseonik. Slobodni kiseonik u velikim količinama je otrovan za većinu anaerobnih bakterija, koje su gotovo sve nestale tokom paleoproterozoika. Jedini organizmi koji su opstali su ili bili otporni na oksidaciju i otrovne efekte kiseonika ili su provodili životni ciklus u okruženju bez kiseonika. Ovaj događaj se ponekad naziva i *kiseonička katastrofa*. Iz ovog perioda pronađeni su fosili *Grypania* i prvi eukarioti.

Tokom ove ere izdižu se najraniji planinski lanci, na području današnje Kanade (zapadno od Hudsonovog zaliva, prije 2,1 do 1,8 milijardi godina).

## Reference 
## Vanjski linkovi 
*arhivirana GeoWhen baza podataka

﻿

Kategorija:Geološka razdoblja
Dvorana Bilimišće

mini|250px|Dvorana Bilimišće
**Dvorana Bilimišće** se nalazi u sklopu Srednjoškolskog centra u Zenici, kojeg sačinjavaju Stručna zanatska škola, Srednja tehnička škola i Srednja specijalna škola u Zenici. U suštini, to je školska dvorana koje koriste pomenute škole. U prošlosti zbog nedostatka adekvatne sportske dvorane, nju su koristili zenički klubovi dvoranskih sportova, te u njoj ostvarivali svoje najveće rezultate. Dvorana se koristila i za razne kulturno-umjetničke manifestacije.

Izgradnjom Gradske arene Zenica, dvorana Bilimišće služi za odigravanje "manjih" utakmica zeničkih sportskih klubova, kao i za održavanje treninga. Dvorana služi i za rekreaciju, a u njoj se već dugi niz godina održava "Tradicionalni malonogometni bajramski turnir zeničkih mahala".

## Reference
Kategorija:Zatvorene arene u Bosni i Hercegovini
Kategorija:Zenica